Iltasanomat kertoo Andy McCoyn olleen suhteellisen vauhdikkaalla tuulella perjantaina Karjurock-festivaaleilla Uudessakaupungissa. Mies ehti paitsi esiintymään omalla vuorollaan Pelle Miljoonan kanssa, myös tekemään ns. yllätyshyökkäyksen lavalle Yö-yhtyeen setin aikana. Jälkimmäisessä tapauksessa McCoy luikki orkesterin nokkamies Olli Lindholmin taakse ja kaatoi oluttölkin sisällön täysin pyytämättä ja yllättäen hölmistyneen laulajan niskaan. Lopulta järjestyksenvalvojat joutuivat puuttumaan peliin ja saattamaan hihittelevän McCoyn pois lavalta esiintymisrauhan takaamiseksi.

Festivaaleilla McCoyn seurassa liikkui muun muassa Jackassistakin tuttu Bam Margera, joka ilmeisesti kuvaa parhaillaan dokumenttia kotoisesta kitaristilegendastamme. Päätyykö tämä kyseinen källi filmille jäänee nähtäväksi, mutta sitä odotellessa: